**A forradalmi, elektromos járművekhez készült négy évszakos gumiabroncs új mércét állít a tapadás, a hatékonyság, a zaj és a környezeti hatás terén**

* *A Vredestein Quatrac Pro EV Európa első, elektromos járművekhez készült négy évszakos gumiabroncsa*
* *A merevebb felépítés és az aszimmetrikus futófelület az elektromos járművek nagyobb súlyával is megbirkózik*
* *A gördülési ellenállása 15%-kal alacsonyabb, mint a márka legjobb teljesítményű, nem elektromos járművekre tervezett megfelelőjének, ami növeli az elektromos jármű hatótávolságát*
* *Rendkívüli kanyarstabilitást és 6%-kal jobb kezelhetőséget biztosít*
* *A legelső négy évszakos gumiabroncs, amely „Nagy terhelhetőségű” (HL) jelölést kapott* (255/40 R 20 méretű változat)*; bizonyítva alkalmasságát a nagyméretű, teljesen elektromos autókhoz és SUV-khoz.*
* *Prémium minőségű kezelhetőséget biztosít bármilyen időjárási körülmény mellett: 4%-kal jobb fékezési jellemzők száraz úton, továbbá a „hármas hegycsúcs és hópehely” tanúsítvány jelzi, hogy a jeges és havas úton való közlekedés sem fog ki rajta*
* *5%-kal nagyobb vezetési kényelem a könnyebb kialakításnak és az oldalfal „rugalmas zónájának” köszönhetően*
* *Jelentősen csendesebb a futófelület* *MI-optimalizált profilblokk kialakításának köszönhetően.*
* *Decembertől kapható; a teljes választék 2023 nyarára 17–20 hüvelykes méretekben lesz elérhető.*

**2022. november 24.** – Az Apollo Tyres a mai napon bemutatja a Vredestein Quatrac Pro EV-t, amely Európa első, kifejezetten akkumulátoros elektromos és hibrid járművekhez készült négy évszakos gumiabroncsa.

A Vredestein meglévő, díjnyertes négy évszakos gumiabroncs-kínálatához képest a Vredestein Quatrac Pro EV kimagasló kezelhetőséget és stabilitást biztosít, jelentősen alacsonyabb gördülési ellenállást, valamint csendesebb és kényelmesebb autózást tesz lehetővé. Emellett könnyebb felépítéssel rendelkezik, és alacsonyabb a gyártás során kifejtett környezeti hatása.

A vadonatúj prémium termék a következő hónaptól már elérhető a gumiabroncs-kereskedőknél és -forgalmazóknál, eleinte hét méretben, 18 és 19 colos keréktárcsákhoz, valamint jövő évtől kezdve 12 további méretben is kapható – köztük 17 és 20 colos változatok is.

**Alacsony gördülési ellenállás**

Jelentős kutatási és fejlesztési erőforrásokat fektettünk a gumiabroncs létrehozásába annak érdekében, hogy minél többet hozzáadjon a jármú általános teljesítményéhez, és hogy a lehető legnagyobb mértékben növelje a hatótávolságot. A gördülési ellenállása 15%-kal alacsonyabb, mint a legjobb teljesítményű, nem elektromos járművekre tervezett Vredestein négy évszakos gumiabroncsnak, köszönhetően a negyedik generációs polimerek és az „intelligens” szilika gondosan optimalizált keverékének a futókeverék, a perempárna és a carcass esetében. A jármű teljesítményét a gumiabroncs súlycsökkentő felépítése is javítja, amelynek jellemzői a vékonyabb oldalfalak, az alacsonyabb oldalfali perem, valamint az övhöz és a felső textilréteghez használt könnyebb anyag.

**Nagy teljesítményű, elektromos járművekhez való gumiabroncshoz illő kezelhetőség és stabilitás**

Egy kiterjedt, globális K+F program során megerősítették az új gumiabroncs kiemelkedő kanyarstabilitását és 6%-kal jobb kezelhetőségét a hasonló négy évszakos termékekhez képest – ideális tehát a modern elektromos járművekre jellemző magas nyomatékhoz és nagyobb súlyhoz. A Quatrac Pro EV kezelhetőségi tulajdonságait javítja egy új, aszimmetrikus futófelület-kialakítás, a merevebb futófelület-blokkok és a robusztus felépítés.

Számos szerkezeti jellemzőt fejlesztettek kifejezetten az elektromos járművek nagyobb súlyának és ezáltal a kanyarodás és gyorsulás során megnövekedett terhelés kezelésére. Például az új gumiabroncs külső vállrésze szélesebb a belső vállrésznél, hogy ellenálljon az oldalirányú deformálódásnak, illetve a fő hosszanti barázdák külső oldalfalai sokkal meredekebbek, hogy ellenálljon a kanyarban fellépő erők hatására történő deformációnak.

Mivel ilyen módon képes megbirkózni a nagyobb tömegű járművekkel, a Quatrac Pro EV lett az első négy évszakos gumiabroncs, amely megkapta a „Nagy terhelhetőséget” tanúsító „HL” jelzést (a 255/40 R 20-as méretű változat). Ez megerősíti, hogy a gumiabroncs 10%-kal nagyobb teherbírású, mint a megerősített „Extra Terhelésű” (XL) gumiabroncs azonos nyomás mellett.

**Igazolt négy évszakos teljesítmény**

Az új, elektromos járművekhez való gumiabroncs oldalfala a „hármas hegycsúcs és hópehely” szimbólummal is el van látva, ami igazolja a minden évszakban megbízható teljesítményt és a téli körülményeknek való megfelelést. A lamellák mélyebbek, mint ami a négy évszakos gumiabroncsokra jellemző, lehetővé téve a futófelület-blokkok irányított mozgását, így segítve a tapadást a hóban is, a gumiabroncs teljes életciklusa során.

A futófelület magas szilikatartalma a tömörebb blokkokkal és a vállakon lévő, egymással összekapcsolt „áthidalókkal” kombinálva magas szintű nedves és száraz felületen nyújtott fékezési teljesítményt biztosít – az utóbbi 4%-kal jobb, mint amelyet a Vredestein négy évszakos, nem elektromos járművekre tervezett megfelelője ért el.

**Alacsony zajszint, kifinomult vezetés**

A különféle útfelületeken, valós körülmények között végzet tesztek mellett az Apollo Tyres csapata számítógépes szimulációkat és mesterséges intelligencia alapú akusztikai modellezést is alkalmazott a Quatrac Pro EV „profilblokkjainak” (a futófelület-blokkok ismétlődő mintázatának) optimális kialakítása érdekében. Ez kevesebb kellemetlen zajt eredményez különböző sebességek mellett. Ennek következtében a külső zaj 1 dB-lel volt alacsonyabb a Vredestein négy évszakos, nem elektromos járművekre tervezett gumiabroncsával felszerelt járműhöz képest.

Ezen felül a gumiabroncs 5%-kal nagyobb vezetési kényelmet nyújt a könnyebb kialakításnak és az oldalfal „rugalmassági zónájának” következtében, így rossz minőségű útfelületeken is biztosított a magas szintű alkalmasság.

**A környezeti hatás minimalizálására tervezett abroncsszerkezet**

A Vredestein Quatrac Pro EV tervezése során az Apollo Tyres kutatási és fejlesztési részlege mind a gyártáshoz szükséges energiafelhasználást, mint a széndioxid-kibocsátást figyelembe vette. A szokványos négy évszakos gumiabroncsokkal összehasonlítva az új Quatrac Pro EV 17%-kal alacsonyabb környezeti hatással bír (a szén-dioxid globális felmelegedési potenciáljával számolva) – amellyel alacsonyabb életciklusra gyakorolt széndioxid-kibocsátáshoz járul hozzá.

A Quatrac Pro EV-t az Apollo Tyres két európai gyártóüzemében, a hollandiai Enschedében és a magyarországi Gyöngyöshalászon gyártják.

**Úttörő a négy évszakos termékek terén**

Az 1909-ben alapított Vredestein prémium gumiabroncsmárka folyamatosan a négy évszakos gumiabroncsok piacának élén áll, amióta a szegmens az 1990-es évek elején megjelent. Az Apollo Tyres továbbra is a téli és nyári gumiabroncsok tervezése és gyártása terén szerzett ismereteire támaszkodik, hogy díjnyertes négy évszakos termékeket állítson elő, amelyek a körülményektől függetlenül prémium teljesítményt nyújtanak.

„A Quatrac Pro EV egy stratégiai jelentőségű termék a számunkra, három fő okból kifolyólag,” – mondta Daniele Lorenzetti, az Apollo Tyres technológiai vezetője. „Az első, hogy a járművezetők egyre nagyobb mértékben részesítik előnyben az elektromos közlekedést, illetve az autógyártók és a fogyasztók egyaránt keresik az elektromos járművek különleges jellemzőihez és dinamikus tulajdonságaihoz tervezett gumiabroncsokat. Továbbá, az elektromos járművek gumiabroncsainak szegmense gyorsan növekszik, tehát mindenképpen érdemes folytatnunk a Vredestein egész éves használatra tervezett termékkínálatának diverzifikálását. Végezetül, semelyik más vállalatnak nincs olyan öröksége a négy évszakos termékek terén, amely a Vredesteinéhez fogható – ez egy olyan szegmens, amelynek mi vagyunk az úttörői, és természetes, hogy újra vezető szerepre törünk Európa első, elektromos járművekhez készült négy évszakos gumiabroncsának gyártásával.”

***[END]***

**További részletek:**

CONSTANS PR, Katalin Dobos

email: apollotyres@constanspr.com

tel: 06302424073

**Az Apollo Tyres Ltd vállalatról**

Az Apollo Tyres Ltd egy nemzetközi gumiabroncsgyártó, és a vezető abroncsmárka Indiában. A vállalat több gyártóüzemmel rendelkezik Indiában, valamint egy-egy üzeme található Hollandiában és Magyarországon. A vállalat két globális márkanéven értékesíti termékeit: Apollo és Vredestein. A termékek több mint 100 országban érhetők el elismert, exkluzív és több terméket forgalmazó ellátóközpontok kiterjedt hálózatán keresztül.